Title: Petit treball estadístic.
Course: Matemàtiques - 1r d'ESO

Treballs de recerca i investigació: Petit treball estadístic

En aquesta activitat apendrem a fer investigacions estadístiques. Un cop tinguem tot un conjunt de dades en forma de preguntes i respostes, les recollirem i les representarem (és a dir, les analitzarem) tot fent servir les taules i els gràfics estadístics adequats. Concretament, les freqüències en tant per cent i els diagrames de barres.

1. Qüestionari per omplir a casa prèviament
Per a la següent sessió, porteu contestades les següents preguntes relacionades amb l'orígen geogràfic personal i familiar.
a)A quina ciutat i a quin país vas néixer?
b)A quina ciutat i a quin país va néixer la teva mare?
c)A quina ciutat i a quin país va néixer el teu pare?
d)A quina ciutat i a quin país va néixer la mare de la teva mare?
e)A quina ciutat i a quin país va néixer el pare de la teva mare?
f)A quina ciutat i a quin país va néixer la mare del teu pare?
g)A quina ciutat i a quin país va néixer el pare del teu pare?

2. Recollida de dades
Un cop tingueu contestades les preguntes, les posarem en comú amb tot el grup classe. Haurem de trobar les següents quantitats:

En relació als alumnes:
Nombre d'alumnes enquestats:
Alumnes nascuts a Catalunya:
Alumnes nascuts a la resta de l'Estat Espanyol:
Alumnes nascuts a la resta del món:

En relació als pares (a la mare juntament amb el pare):
Nombre de pares i mares enquestats:
Pares i mares nascuts a Catalunya:
Pares i mares nascuts a la resta de l'Estat Espanyol:
Pares i mares nascuts a la resta del món:

En relació als avis (avis paterns i materns):
Nombre d'avis enquestats:
Avis i àvies nascuts a Catalunya:
Avis i àvies nascuts a la resta de l'Estat Espanyol:
Avis i àvies nascuts a la resta del món:

3. Càlcul de percentatges
Un cop tinguem les dades numériques haurem de calcular els percentatges respectius. Ara treballarem per zones geogràfiques:

En relació a Catalunya:
Percentatge d'alumnes nascuts a Catalunya:
Percentatge de mares i pares nascuts a Catalunya:
Percentatge d'avis i àvies nascuts a Catalunya:

En relació a la resta de l'Estat Espanyol:
Percentatge d'alumnes nascuts a la resta de l'Estat Espanyol:
Percentatge de mares i pares nascuts a la resta de l'Estat Espanyol:
Percentatge d'avis i àvies nascuts a la resta de l'Estat Espanyol:

En relació a la resta del món:
Percentatge d'alumnes nascuts a la resta del món:
Percentatge de mares i pares nascuts a la resta el món:
Percentatge d'avis i àvies nascuts a la resta del món:

4. Mural
Ara representarem les dades sobre un mural, amb l'ajut de diagrames de barres dels percentatges respectius.

Al mural dibuixarem el mapa del món, diferenciant clarament Catalunya, la resta de l'Estat Espanyol i la resta del món. El codi de colors serà el següent: el color vermell pels alumnes, el color verd pels pares i mares, i el color blau pels avis i les àvies.

Sobre Catalunya dibuixarem els tres diagrames de barres amb els percentatges corresponents:
Un diagrama de barres de color vermell en relació al percentatge d'alumnes nascuts a Catalunya. Un altre de color verd amb el percentatge de pares i mares nascuts a Catalunya i un tercer de color blau amb el percentatge d'avis i àvies nascuts a Catalunya.

Igualment representarem tres diagrames de barres per a la resta de l'Estat Espanyol i tres més per a la resta del món.

Possible pregunta clau pel debat final.
Com ha evolucionat el lloc de naixement de les nostres famílies?
Com s'entenen aquestes dades?

5. Investigació per grups
Per grups i amb l'orientació del professor, dissenyeu una petita investigació tot seguint els següents passos:
a) Trieu el tema que us agradi i que voleu investigar.
b) Haureu d'acordar quatre o cinc preguntes relacionades amb aquest tema per a preguntar a l'entorn (amics, família, altres alumnes, etc).
c) Per a la següent sesssió porteu contestades les preguntes amb un mínim de 20 persones (cada membre del grup hauria de portar un mínim de 5 enquestes).

6. Treball i presentació per grups
A la segona sessió cada grup treballarà amb les seves dades per tal de fer un mural gràfic el qual presentaran als companys als darrers minuts de la sessió.