Title: Resum de la unitat.
Course: Matemàtiques - 1r d'ESO

Resum de la unitat:
Nombres enters

- Els nombres enters són: ...-3, -2, -1, 0, 1, 2, 3... inclouen els positius, el zero i els negatius. S'utilitzen en situacions diferents (temperatura, diners, alçada, zona horària, ascensors...) i poden servir tant per indicar un lloc (o valor) com per indicar un desplaçament (una variació).
Exemple: Fa -5ºC i demà es preveu -7ºC, una variació de -2ºC.

- Els matemàtics xinesos i grecs del s III ja coneixien i operaven amb nombres negatius. A xina utilitzaven bastonets negres pels nombres negatius i vermells pels positius.

- Els nombres enters es poden representar sobre una recta. A la dreta del zero hi ha els positius i a l'esquerra els negatius. Com més a l'esquerra estigui situat un nombre més petit és, com més a la dreta més gran és.
Exemple: -6 és més petit que -2

- Per sumar dos nombres enters es pot pensar que el primer indica la temperatura i el segon la variació. Per restar se suma al primer el segon canviat de signe.
Exemples: -3 + 2 = -1 2 + (-5) = -3 -8 + (-2) = -10 -4 + 9 = 5

- Per multiplicar i dividir dos nombres enters, cal tenir present la regla dels signes:

· | + | -
+ | + | -
- | - | +

Exemples: (-3) · 4 = -12 -2 ·(-5) = 10 12 : (-2) = -6

- Les coordenades permeten descriure desplaçaments i localitzacions. El mètode de localitzar punts mitjançant una quadrícula es diu de coordenades cartesianes. El primer nombre indica la posició horitzontal (x) i el segon la vertical ( y ).

- L'Scratch i molts altres programes utilitzen coordenades per situar un objecte a la pantalla i desplaçar-lo.