Title: Resum de la unitat.
Course: Matemàtiques - 1r d'ESO

Resum de la unitat:
Cossos geomètrics

Per representar gràficament un objecte ho podem fer en perspectiva o mitjançant vistes. Les vistes més importants són: alçat, planta i perfil.

El desenvolupament pla dels cossos geomètrics ens permet construir-los doblegant el paper i enganxant per les pestanyes.

Un políedre és un cos geomètric la superfície del qual es composa d'una quantitat finita de polígons. Cadascun d'aquest polígons s'anoma cara. Una aresta és on es troben dues cares i un vèrtex és on es troben tres o més arestes. L'angle que formen dues cares s'anomena angle diedre.

Un prisma és un políedre format per dues cares iguals i paral·leles, anomenades bases, i unes cares laterals formades per paral·lelograms. El prisma és recte si les cares laterals formen un angle de 90º amb les bases. En aquest cas les cares laterals són rectangles. Els primes que no són rectes s'anomenen prismes oblics.

Una piràmide és un poliedre format per una base, que pot ser un polígon qualsevol, i uns triangles amb un vèrtex en comú. La piràmide és recta si els triangles són isòsceles. En cas contrari es diu piràmide obliqua.

Un políedre és regular si totes les cares són polígons regulars i els angles diedres són iguals. Només hi ha 5 políedres regulars (convexos): el cub, el tetràedre, l'octàedre, l'icosàedre i el dodecàedre.

Els cossos rodons són cossos geomètrics limitats per una o diverses superfícies arrodonides. Els cossos de revolució són cossos geomètric que s'obtenen en fer firar una figura plana al voltant d'un d'eix, com per exemple: el cilindre, el con, l'esfera i el tor.