Title: Divisors d'un nombre.
Course: Matemàtiques - 1r d'ESO

El racó del programador:
Divisors d'un nombre

Si els conceptes variable i bucle són importants en la programació no ho és menys el concepte de condicional. És a dir, fer una cosa només si es comnpleix una certa condició. Veiem-ho amb un exemple relaciotat amb la divisibilitat .

Recorda que si el residu de la divisió de dos nombres és 0 diem que el segon nombre és un divisor del primer. En dividir 6 entre 2 ens dóna 0 de residu (la divisió és exacta), aleshores 2 és divisor de 6.

Anem a fer un projecte amb Scratch que ens digui tots els divisors de 24. La idea està en fer un bucle on anirem dividint el 24 per l'1, el 2,... així fins el 24. En cada divisió mirarem si el residu és 0, si ho és farem que el gat digui el divisor. És en aquest punt que utlitzarem el condicional.