Title: Introducció al full de càlcul.
Course: Matemàtiques - 1r d'ESO

Activitat: Introducció al full de càlcul

El full de càlcul és un programari que permet emmagatzemar dades i textos i fer operacions amb les dades que s'actualitzen automàticament si hom canvia les dades.

Tant OpenOffice, com Microsoft Office i GeoGebra incorporen un full de càlcul. En els tres casos el funcionament és molt similar:

Calc de OpenOffice |  | Excel de Microsoft Office |  | GeoGebra

La informació amb què es vol treballar es presenta en la pantalla de l'ordinador organitzada en files i columnes, formant-se així un engraellat de rectangles, cadascun dels quals rep el nom de cel·la.

- Les columnes es designen amb lletres: A, B, C, D, ...
- Les files es representen mitjançant nombres: 1, 2, 3, 4, ...
- Les cel·les s'indiquen amb una lletra i un nombre, que indiquen, respectivament, la columna i la fila que determinen la cel·la. Per exemple, la cel·la C7 és a la intersecció de la columna C amb la fila 7.

En el treball amb el full de càlcul et trobaràs molt sovint que has de fer una determinada acció aplicada a tot un conjunt de cel·les anomenat rang format per un rectangle de cel·les. Els rangs es representen mitjançant la indicació de la cel·la superior esquerra i la de la cel·la inferior dreta separades amb el signe de dos punts (:). Per exemple, la figura següent mostra el rang C5:D9. |

En aquesta activitat veuras com les cel·les poden contenir text, nombres i fórmules.
Obre un full de càlcul nou i introdueix les dades següents. Es tracta d'un pressupost d'una càmera de fotos.

Observa que el contingut de les cel·les de la columna A, és text i s'alinea automàticament a l'esquerra; el contingut de la columna B i C són nombres i s'alinea automàticament a la dreta.

A la cel·la D2 introdueix la formula =B1*C2

Seguidament has de fer el mateix amb la memòria i amb les piles. Per anar més ràpids podem copiar la fórmula de la cel·la D2 a la D3 i D4 d'una manera molt senzilla. Selecciona la cel·la D2. Clica i arrossega el quadradet negre que apareix a la part inferior dreta de la cel·la D2.

El full de càlcul incorpora unes funcions predefinides. En farem servir una per calcular el preu total.

Situa't a la cel·la D5 i clica sobre la icona fx (en el cas de GeoGebra, la llista de comandaments la tens en un desplegable a la part inferior dreta i el comandament s'ha de teclejar directament dins la cel·la).

Apareixerà una finestra emergent amb totes les funcions incorporades. Cerca la funció incorporada Suma i clica següent.

Donat que volem sumar el contingut del rang D2:D4, introdueix a l'apartat nombre 1 aquest rang. Clica D'acord.

Finalment li pots canviar el format per donar-li un millor aspecte (GeoGebra no permet donar el format de moneda a les cel·les, tal i com apareix a la imatge).